Clemens Papa III. confirmat Priuilegia viginti Pontificum; videlicet limites Monasterij Cluniac.  sacrum bannum. Item quod nullus ordinet in Prioratibus Abbatem,  liceat possidere decimas Ecclesiarum Ordinis, quæ a laicis detinentur. Item decimas laborum nostrorum, quas nostro sumptu excoli facimus, habeamus. Ecclesiæ  Capellæ sint liberæ,  Cimiteria nostra sint libera. Liceat etiam nobis Presbyteros in Ecclesiis nostris eligere. Item quod possumus consecrari facere Ecclesias nostras per extraneum Episcopum. Item ianuis clausis tempore interdicti diuina celebrare. Item nullus Ecclesiam vel Capellam ædificare præsumat in eisdem. Item nullus possit vēdere, vel alienare, seu obligare, vel fideiubere: decernit irritum  inane, si secus attentatum fuerit. Item idem Clemens Papa III. suscipit in sua protectione,  Sedis Apostolicæ Monasterium Cluniacense,  quod nullus exigat a Cluniacensibus decimas ex noualibus quæ colunt sumptibus suis, nec de annualibus. Et quod clericos fugientes a seculo possunt recipere. Nec est fas Monachos professos discedere absque licentia. Et sub interminatione anathematis, nullus laicus decimas possit ab eis exigere, decernens, quod nulli sit fas perturbare dictum Monasterium ac possessiones auferre eidem.